- Gică Hagi l-a auzit pe Mihai Rotaru şi a intervenit după CFR Cluj – Universitatea Craiova 1-2
- Ce l-a înfuriat pe "Rege"
Gică Hagi l-a auzit pe Mihai Rotaru şi a cerut să intre în direct la scurt timp după finalul meciului CFR Cluj – Universitatea Craiova, scor 1-2, în prima etapă a play-off-ului. "Regele" a răbufnit şi i-a tras un semnal de alarmă patronului oltenilor.
Mihai Rotaru a vorbit despre pretendentele la titlu şi nu a amintit de campioana en-titre, Farul. "Nu mă interesează de FCSB. Nu suntem în luptă cu FCSB. Noi suntem în luptă cu CFR Cluj și Rapid. Când o să fim la două puncte de FCSB, atunci o să mă intereseze", a declarat Rotaru. Gică Hagi a intervenit rapid şi a avut un mesaj vehement pentru patronul grupării din Bănie.
Gică Hagi l-a auzit pe Mihai Rotaru şi a cerut să intre în direct
Hagi tocmai a obţinut o victorie în Giuleşti şi cere să fie luat în calcul în lupta pentru trofeul Ligii 1. Nu l-a iertat pe rivalul său Mihai Rotaru, care a anunţat că pentru podium se va lupta cu Rapid şi CFR Cluj.
"Am văzut că a zis că se luptă cu CFR, Rapid pentru podium. A uitat că în campionat l-am bătut pe noi. Campionii României nu sunt băgați în seamă!
Cine e Farul? E la Constanța, e departe.. Noi suntem campionii României, să nu uite nimeni! Din punctul meu de vedere e o lipsă crasă de respect. Poate nu știe dânsul mai multe sau poate are mai multe informații și eu nu le dețin.
Sunt puțin supărat din punct de vedere sportiv, nimic altceva! Dânsul probabil știe mai multe în afara terenului. Eu vorbesc totuși doar despre teren.
E mai mult sau mai puțin vorba de parcursul Craiovei. Dar noi i-am bătut de 2 ori! Eu zic că am fost în fața lor, între cele bune! Dar ne omitem! După ei nu suntem pe nicărieri! Dar noi suntem acolo!
Avem încă 9 meciuri foarte importante. Mă bucur mult că ei au bătut la CFR, mă bucur dacă noi am bătut Rapidul, o să se încingă lupta la titlu! Devine lupta mai interesantă.
Sunt supărat pentru că Farul nu contează! O să mă bucur 200% dacă Sepsi o bate pe FCSB! Nu contează că ne ajung pe noi, o să se încingă lupta la campionat și o să fie mult mai interesant.
Public a făcut o mare greșeală (n.r. Mihai Rotaru). E o lipsă de respect față de echipa campioană", a spus Gică Hagi, la digisport.ro.
Cum arată clasamentul actualizat al play-off-ului Ligii 1:
1. FCSB – 32 de puncte
2. UNIVERSITATEA CRAIOVA – 28 de puncte
3. RAPID – 28 de puncte
4. CFR CLUJ – 27 de puncte
5. FARUL – 25 de puncte
6. SEPSI – 22 de puncte
CFR Cluj are o singură victorie în ultimele patru meciuri din campionat. Sunt probleme pentru Adi Mutu.
CFR – Universitatea Craiova 1-2
Echipa Universitatea Craiova a învins sâmbătă seara, în deplasare, scor 2-1, gruparea CFR Cluj, în prima etapă a play-off-ului Superligii. Oltenii au trecut pe locul secund în clasament.
La Cluj gazdele au ratat patru-cinci ocazii clare de gol în prima jumătate de oră, dar cei care au deschis scorul au fost craiovenii, prin Baiaram, în minutul 38.În startul reprizei secunde Alexandru Mitriţă a mărit avantajul oaspeţilor, cu un gol frumos, din careu. Matei Ilie a readus în joc gazdele, cu un gol înscris în minutul 66, dar tot el a fost eliminat cu cartonaş roşu direct după ce l-a călcat, din spate, pe Jovan Markovic. Era minutul 87 şi clujenii nu au mai avut forţă să egaleze, iar Craiova s-a impus cu 2-1.
În clasament, Universitatea Craiova a venit pe locul secund în play-off, cu 28 de puncte, iar CFR Cluj a rămas cu 27 de puncte şi este pe locul 4.
CFR CLUJ: R. Sava – Mogoş, Boben, M. Ilie, Abeid – Muhar, K. Keita (El Kaddouri 75), Tachtsidis (Avounou 59) – Deac (C. Manea 89), Bîrligea (P. Michael 59), Otele. ANTRENOR: Adrian Mutu
UNIVERSITATEA CRAIOVA: L. Popescu – Căpăţînă, Maldonado, Badelj, Bancu – Al. Creţu, Mateiu, Mekvabishvili (Houri 70) – Baiaram, A. Ivan (Zajkov 75), Mitriţă (Markovic 82). ANTRENOR: Ivaylo Petev
Cartonaşe galbene: El Kaddouri 90, Avounou 90+5 / L. Popescu 72, Căpăţână 75, Badelj 80, Houri 90+4
Cartonaş roşu: Matei Ilie (CFR Cluj) minutul 87
Arbitri: Andrei Florin Chivulete – Mihai Marius Marica, Andrei Constantinescu – Marius Omuţ
Arbitri VAR: Florin Andrei – Alexandru Vodă
Observator: Iosif Olah